धर्मपुर (मंडी)। क्षेत्र में हुई जोरदार बारिश से किसानों के चेहरों की गायब रौनक को वापस लौट आई है। वहीं पानी की किल्लत से जूझ रहे लोगों ने भी राहत की सांस ली है। इस बारिश से लोगों ने बिजाई कार्य भी शुरू कर दिया है। लोगों का कहना था कि लंबे समय से बारिश न होने से जहां पानी की किल्लत बढ़ने लगी थी। वहीं पारा 44 डिग्री से पार जा चुका था। यहां की जीवन रेखा कही जाने वाली सोन खड्ड में पानी न के बराबर बचा था। जिससे सोन खड्ड स्थित दर्जनों पेयजल योजनाओं के भी बंद होने के आसार थे। मगर अब बारिश से लोगों को संजीवनी मिल गई है। किसान अब खेतों में मक्की एवं धान की बिजाई के लिए जुट चुके हैं। किसान नेक राम, भीम सिंह रूप लाल, प्यार चंद, आदि का कहना है कि मक्की और धान की बिजाई के लिए अभी भी समय शेष है।